Primarul de Suceava, Ion Lungu, a precizat că va candida din nou pentru un mandat de primar, apreciind că el este cel mai potrivit să finalizeze proiectele a căror implementare este începută în municipiul reședință de județ. "Pun suflet în proiectele primăriei și am accesat dorința de a mai candida. Le mulțumesc sucevenilor că m-au votat și m-au suportat. Eu am implementat aceste proiecte și eu știu cum trebuie duse până la capăt". Lungu a subliniat că votul în Biroul Permanent Județean și în Comitetul Director a fost pentru ca el să fie candidatul PNL la funcția de primar a municipiului Suceava și că această decizie a fost validată la nivelul conducerii centrale a partidului. Primarul a mai subliniat că cel care vine dimineață la ora 6,30 la muncă în primărie este el și că nu este suficient "să facem o poză și să spunem că am făcut". "Îmi văd de candidatura mea și sucevenii sunt cei care decid". Reluarea discuției despre candidatul PNL la primăria municipiului reședință de județ în conferința de presă de miercuri a primarului a avut loc în contextul în care în spațiul public au apărut informații despre posibilitatea ca și actualul viceprimar PNL Lucian Harșovschi să candideze la funcția de primar. Ion Lungu a mai spus că "dacă va fi cazul", va spune mai multe "la momentul potrivit".
Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.
Monitorul doreşte ca acest site să fie un spaţiu al discuţiilor civilizate, al comentariilor de bun simţ.
Din acest motiv, cei care postează comentarii la articole trebuie să respecte următoarele reguli:
1. Să se refere doar la articolul la care postează comentarii. 2. Să folosească un limbaj civilizat, fără injurii, calomnii, comentarii antisemite, xenofobe sau rasiste. 3. Sunt interzise atacurile la adresa autorilor, dacă acestea nu au legătura cu textul. 4. Username-ul să nu fie nume de personalităţi ale vieţii publice sau parodieri ale acestora.
Autorul unui articol poate fi criticat pentru eventuale greşeli, incoerenţă, lipsă de documentare etc.
Nerespectarea regulilor menţionate mai sus va duce la ştergerea comentariilor, fără avertisment şi fără explicaţii.
Abaterile repetate vor avea drept consecinţă interdicţia accesului la această facilitate a site-ului.